Ντέιβιντ Κόβερντεϊλ

Ο Ντέιβιντ Κόβερντεϊλ (, 22 Σεπτεμβρίου 1951 - ) είναι Άγγλος τραγουδιστής της ροκ μουσικής, γνωστός για τη δουλειά του με τα χαρντ ροκ συγκροτήματα Deep Purple και Whitesnake.

Βιογραφία
Τα πρώτα χρόνια
Ο Κόβερντεϊλ γεννήθηκε στις 22 Σεπτεμβρίου 1951 στο Σόλτμπερν μπάι δε Σι της Αγγλίας. Σε εφηβική ηλικία εντάχθηκε στους The Government από τους οποίους αποχώρησε το 1972 για να συνεχίσει στους Fabulosa Brothers για ένα έτοςGOVERNMENT - THE BAND! - Stan LaundonDeep Purple Biography. David Coverdale - Deep-Purple.net, πριν αποφασίσει να κάνει οντισιόν για τη θέση του τραγουδιστή στο χαρντ ροκ συγκρότημα των Deep Purple, οι οποίοι έψαχναν τον αντικαταστάτη του αποχωρήσαντα Ίαν Γκίλαν.40 Years Ago: Ian Gillan Quits Deep Purple

Deep Purple

Το Σεπτέμβριο του 1973, ο Κόβερντεϊλ έστειλε μία κασέτα με ηχογραφήσεις του απαντώντας έτσι στην αγγελία των Deep Purple στο περιοδικό "Melody Maker". Το συγκρότημα τον δέχτηκε και μαζί με τον μπασίστα Γκλεν Χιούζ αποτέλεσαν τις νέες προσθήκες στη σύνθεση των Deep Purple.

Το Νοέμβριο εκείνης της χρονιάς ξεκίνησαν τις ηχογραφήσεις του νέου τους δίσκου. Στα έξι από τα επτά τραγούδια του άλμπουμ ο Κόβερντεϊλ μοιραζόταν τα φωνητικά μαζί με τον Χιούζ και τραγούδησε μόνος του μόνο το "Mistreated".Deep Purple - Mistreated - YouTube Ο δίσκος κυκλοφόρησε το Φεβρουάριο του 1974 με τον τίτλο "Burn" και γνώρισε μεγάλη επιτυχία αφού έγινε χρυσός σε Βρετανία και Αμερική, ενώ ανέβηκε στο Top-10 των τσαρτ σχεδόν όλου του κόσμου.How Deep Purple Changed Their Sound on 'Burn' Μία πολύ μεγάλη περιοδεία για την προώθηση του άλμπουμ ξεκίνησε, με τους Deep Purple να παίζουν μπροστά σε εκατοντάδες χιλιάδων κόσμου, κάτι πρωτόγνωρο για τον άπειρο Κόβερντεϊλ.

Στα τέλη της χρονιάς, κυκλοφόρησαν το επίσης επιτυχημένο Stormbringer, στο οποίο, όμως παρουσίαζαν έντονα στοιχεία φανκ και τζαζ στον ήχο τους, κάτι που δεν άρεσε στον κιθαρίστα Ρίτσι Μπλάκμορ, ο οποίος αποχώρησε μετά το τέλος της περιοδείας για την προώθηση του δίσκου, τον Απρίλιο του 1975.Deep Purple Stormbringer Album Review | Rolling Stone Στο συγκεκριμένο άλμπουμ, ο Κόβερντεϊλ τραγούδησε μόνος του μόνο τη μπαλάντα "Soldier of Fortune", ένα από τα γνωστότερα κομμάτια των Deep Purple.Deep Purple - Soldier Of Fortune - YouTube

Τον Μπλάκμορ αντικατέστησε ο Αμερικανός Τόμι Μπόλιν και τον Οκτώβριο του 1975 κυκλοφόρησαν το δίσκο "Come Taste the Band", γνωρίζοντας αισθητά μικρότερη εμπορική επιτυχία σε σύγκριση με τους προηγούμενους δίσκους τους.Come Taste the Band - Deep Purple Ο εθισμός των Χιούζ / Μπόλιν / Κόβερντεϊλ στις ναρκωτικές ουσίες οδήγησε τα εναπομείναντα ιδρυτικά μέλη των Deep Purple, Τζον Λορντ και Ίαν Πέις στην απόφαση να διαλύσουν το συγκρότημα, την άνοιξη του 1976.Deep Purple Mark4 History - Deep-Purple.net

Whitesnake

Μετά τη διάλυση των Deep Purple, ο Κόβερντεϊλ ξεκίνησε σόλο καριέρα, ηχογραφώντας το άλμπουμ "White Snake" το οποίο κυκλοφόρησε στις αρχές του 1977, ενώ την επόμενη χρονιά επανήλθε με το δίσκο "Northwinds".Whitesnake/Northwinds - David Coverdale

Αμέσως μετά την κυκλοφορία του δεύτερου δίσκου του, δημιούργησε το συγκρότημα Whitesnake με τον Μπέρνι Μάρσντεν και τον Μίκι Μούντι στην κιθάρα, το Νιλ Μάρεϊ στο μπάσο και τον Στήβεν Πλαντ στα τύμπανα. Τον Σεπτέμβριο του 1978, κυκλοφόρησε η πρώτη τους δουλειά με τίτλο "Snakebite", ένα 12" EP σε παραγωγή του Μάρτιν Μπερτς και του Ρότζερ Γκλόβερ.Snakebite - Whitesnake | Songs, Reviews, Credits | AllMusic Ένα μήνα αργότερα, κυκλοφόρησε και το πρώτο τους άλμπουμ με τίτλο "Trouble" και με νέα μέλη τον πρώην κιμπορντίστα των Deep Purple Τζον Λορντ και τον Ντέηβιντ Ντάουλ στα τύμπανα.Trouble - Whitesnake | Songs, Reviews, Credits | AllMusic

Οι Whitesnake άρχισαν να καθιερώνονται στις συνειδήσεις των οπαδών της χαρντ ροκ μουσικής σε μία περίοδο όπου μεσουρανούσε η πανκ ροκ μουσική. Ένα χρόνο μετά τον πρώτο τους δίσκο επανήλθαν με το "Lovehunter", ενώ το 1980 κυκλοφόρησαν δύο πολύ επιτυχημένους δίσκους, τα Top-10 "Ready an' Willing" και "Live...In the Heart of the City", με τον ντράμερ των Deep Purple Ίαν Πέις να έχει αντικαταστήσει τον Ντάουλ.WHITESNAKE | full Official Chart History | Official Charts Company Το "Come an' Get It" του 1981 ανέβηκε στο # 2 των βρετανικών τσαρτ,Whitesnake - Come An' Get It (Vinyl, LP, Album) at Discogs υψηλότερη θέση στην οποία έφτασε ποτέ δίσκος του συγκροτήματος, ενώ το "Saints & Sinners" (1982) έλαβε ιδιαίτερα θετικές κριτικές.Saints & Sinners - Whitesnake Μετά την κυκλοφορία του δίσκου ο Ίαν Πέις αποχώρησε για να συνεχίσει με το προσωπικό σχήμα του Γκάρι Μουρ και αντικαταστάθηκε από τον πρώην ντράμερ των Rainbow, Κόζι Πάουελ.

Με τη νέα αυτή σύνθεση, οι Whitesnake κυκλοφόρησαν το "Slide It In" το 1984,Whitesnake – “Saints & Sinners” (1982) – PLAY IT LOUD! για να αποχωρήσει και ο Τζον Λορντ ο οποίος εντάχθηκε στους αναγεννημένους Deep Purple.The Deep Purple reunion, 1984 - Deep-Purple.net Το "Slide It In" ήταν ο πρώτος δίσκος του συγκροτήματος ο οποίος ανέβηκε στο Top-40 των αμερικανικών τσαρτ. Την επόμενη χρονιά, ο πρώην κιθαρίστας των Thin Lizzy Τζον Σάικς και ο Άντριαν Βάντερμπεργκ αλλά και ο ντράμερ Όνσλεϊ Ντάνμπαρ εντάχθηκαν στο συγκρότημα, το οποίο συνέχισε χωρίς μόνιμο κιμπορντίστα. Τα πλήκτρα για τους επόμενους δύο δίσκους των Whitesnake έπαιξε το πρώην μέλος των Rainbow, Ντον Έρεϊ.Don Airey discography - The Highway Star

Στις 7 Απριλίου 1987 κυκλοφόρησε το άλμπουμ "Whitesnake" (εναλλ. τίτλος "1987"), το οποίο ανέβηκε στο # 2 των Ηνωμένων Πολιτειών και έχει βραβευθεί πλέον ως οκτώ φορές πλατινένιο.Whitesnake - Whitesnake (album review 2) | Sputnikmusic Ο δίσκος περιείχε τα πολύ επιτυχημένα σινγκλ "Here I Go Again" και "Is This Love" τα οποία έφθασαν στο # 1 και # 2 των αμερικανικών τσαρτ, αντίστοιχα, ενώ το βίντεο κλιπ για το "Still of the Night" έλαβε ιδιαίτερα μεγάλη προβολή από το τηλεοπτικό δίκτυο MTV.Whitesnake - Still Of The Night - YouTube Δύο χρόνια αργότερα, ηχογράφησαν το δίσκο "Slip of the Tongue" με τον βιρτουόζο κιθαρίστα Στηβ Βάι να παίζει όλες τις κιθάρες, ενώ το Νιλ Μάρεϊ αντικατέστησε ο Ρούντι Σάρζο και τα τύμπανα έπαιξε ο πρώην ντράμερ του Ozzy Osbourne, Τόμι Όλντριτζ.Slip of the Tongue - Whitesnake Ο δίσκος έφθασε στο # 10 και στις δύο πλευρές του Ατλαντικού αλλά μετά το τέλος της περιοδείας για την προώθηση του δίσκου, ο Κόβερντεϊλ αποφάσισε να διαλύσει το συγκρότημα.

Η συνεργασία με τον Τζίμι Πέιτζ

Την άνοιξη του 1991, ο Κόβερντεϊλ ξεκίνησε τη συνεργασία του με τον κιθαρίστα των Led Zeppelin, Τζίμι Πέιτζ. Δύο χρόνια αργότερα, κυκλοφόρησε ο δίσκος "Coverdale-Page" ανεβαίνοντας στο Top-5 της Μεγάλης Βρετανίας και των Ηνωμένων Πολιτειών, ενώ βραβεύθηκε ως πλατινένιος.20 Years Ago: Coverdale / Page Release Their Debut Album Παρ' όλα αυτά, οι πωλήσεις των εισιτηρίων για τις ζωντανές εμφανίσεις ήταν πολύ χαμηλές και το δίδυμο περιόδευσε μόνο στην Ιαπωνία πριν διακόψουν οριστικά τη συνεργασία τους.

Σόλο και επιστροφή των Whitesnake
Το 1994 ο Κόβερντεϊλ δημιούργησε ξανά τους Whitesnake με σκοπό να περιοδεύσει για την προώθηση της συλλογής "Whitesnake's Greatest Hits" του συγκροτήματος.REVIEW: Whitesnake – Greatest Hits (1994) | mikeladano.com Μετά το τέλος της περιοδείας, έκανε ένα τριετές διάλειμμα από τα μουσικά δρώμενα, για να επιστρέψει το 1997 με το άλμπουμ "Restless Heart", το οποίο μετά από επιμονή της δισκογραφικής εταιρείας που τον εκπροσωπούσε κυκλοφόρησε ως δίσκος των Whitesnake.Restless Heart - Whitesnake Παρ' όλα αυτά, τρία χρόνια αργότερα κυκλοφόρησε το πρώτο του προσωπικό άλμπουμ από το 1978 με την ονομασία "Into the Light".David Coverdale - Into The Light (CD, Album) at Discogs

Το 2002 επανένωσε για άλλη μια φορά τους Whitesnake για να περιοδεύσουν παγκοσμίως, ενώ τέσσερα χρόνια αργότερα κυκλοφόρησε το ζωντανά ηχογραφημένο "Live: In The Shadow Of The Blues" με τέσσερα νέα κομμάτια.Live... In the Shadow of the Blues - Whitesnake Ο πρώτος στούντιο δίσκος τους μετά από έντεκα χρόνια κυκλοφόρησε το 2008 με τίτλο "Good to Be Bad" ενώ την επόμενη χρονιά άνοιγαν τις συναυλίες των Judas Priest για την τριακοστή επέτειο από την κυκλοφορία του δίσκου "British Steel".2009 Tour Dates - JudasPriest.com Μετά από ένα τραυματισμό του επί σκηνής τον Αύγουστο του 2009 στις Ηνωμένες Πολιτείες, ο Κόβερντεϊλ διαγνώστηκε ότι έπασχε από οίδημα στις φωνητικές χορδές, γεγονός που ανάγκασε το συγκρότημα να αναβάλλει τις υπόλοιπες εμφανίσεις της περιοδείας.

Μετά από μία ανακοίνωση ότι η φωνή του επανήλθε, ο Κόβερντεϊλ ηχογράφησε το ενδέκατο στούντιο άλμπουμ των Whitesnake με τίτλο "Forevermore", το οποίο κυκλοφόρησε στις 25 Μαρτίου 2011, ανεβαίνοντας στο Top-50 σε Βρετανία και Ηνωμένες Πολιτείες.

Προσωπική ζωή
Ο Κόβερντεϊλ παντρεύτηκε για πρώτη φορά το 1974 την Τζούλια Κόβερντεϊλ, η οποία γέννησε την Τζέσικα Κόβερντεϊλ τέσσερα χρόνια αργότερα. Μετά το διαζύγιο τους, ο Κόβερντεϊλ παντρέυτηκε την ηθοποιό Τόνι Κίτεν το 1989. Ο γάμος τους κράτησε δύο χρόνια, ενώ από το 1997 και έπειτα είναι παντρεμένος με την Σίντι Κόβερντεϊλ με την οποία έχει ένα γιο, τον Τζάσπερ.Who is David Coverdale dating?

Δισκογραφία
Με τους Deep Purple
Burn (1974)
Stormbringer (1974)
Made in Europe (1975)
Come Taste the Band (1975)
Last Concert in Japan (1976)
Live in London (1982)
The Deep Purple Singles A's and B's (1993)
King Biscuit Flower Hour Presents: Deep Purple in Concert (1995)
California Jamming (1996)
Mk III: The Final Concerts (1996)
Days May Come and Days May Go (2000)
1420 Beachwood Drive, the California Rehearsals, Part 2 (2000)
This Time Around: Live in Tokyo (2001)
Listen, Learn, Read On (2002)
Perks and Tit / Live in San Diego 1974 (2004)
Live in Paris 1975 (2004)Με τους Whitesnake
 Trouble (1978)
 Lovehunter (1979)
 Ready an' Willing (1980)
 Live...In the Heart of the City (1980)
 Come an' Get It (1981)
 Saints & Sinners (1982)
 Slide It In (1984)
 Whitesnake (1987)
 Slip of the Tongue (1989)
 Whitesnake's Greatest Hits (1994)
 Restless Heart (1997)
 Starkers in Tokyo (1998)
 Best of Whitesnake (2003)
 The Early Years (2004)
 Live: In The Shadow Of The Blues (2006)
 Good to Be Bad (2008)
 30th Anniversary Collection (2008)
 The Sunburst Years 1978-1982" (2011)
 Forevermore (2011)
 Live at Donington 1990 (2011)
 Made in Japan (2013)
 Live in 1984: Back to the Bone (2014)
 The Purple Album (2015)Προσωπικοί δίσκοι
White Snake (1977)
Northwinds (1978)
Coverdale-Page (1993)
Into the Light (2000)

Άλλες συμμετοχές
 Roger Glover – The Butterfly Ball and the Grasshopper's Feast (1974)
 Jon Lord – Windows (1974)
 Eddie Hardin – Wizard's Convention (1976)
 Barbi Benton – Ain't That Just The Way (1978)
 Steve Vai – Passion and Warfare (1989)
 Bernie Marsden – And About Time Too (2000)
 Tony Franklin – Wonderland (2003)

Παραπομπές

Πηγές
 Deep Purple Biography. David Coverdale - Deep-Purple.net
 David Coverdale - All Music Guide
 David Coverdale - Singer - Biography.com
 David Coverdale Biography - Full in Bloom Music
 David Coverdale Bio | David Coverdale Career | MTV 
 Mεγάλη συνέντευξη του David Coverdale - MusicHeaven

 Εξωτερικοί σύνδεσμοι 



Κατηγορία:Βρετανοί τραγουδιστές
Κατηγορία:Άγγλοι τραγουδιστές
Κατηγορία:Ροκ μουσικοί
Κατηγορία:Άγγλοι μουσικοί
Κατηγορία:Μέλη των Deep Purple